标题：笙赋
原文
马南郡天才艳发，含章挺生。既研精於旧史，变流悦於新声。佩银章於东洛，分竹使於南荆。芬盛德於兰渊，猎香风於杜蘅。纵调文於雅笛，留神思於和笙。客有遇於郢都者，闻结风之妙曲，预高堂之欢宴。拂长袖而善留，绝飞缨以增眄。重凤翼之次羽，爱鸾音之清转。请体物而味言，寄风流於藻绚。君曰：「悬匏出自西河，奇?生於南国。山川载挺之异，班亻垂摅思之德。固常人之所知，无假言於翰墨。至於曲引繁会之美，才人妖丽之则。实有动於余衷，庶陈辞而祛惑。觊传芳於风雅，将永代於刊勒。」客曰：「唯唯。」惟八音之递作，总六律而相旋。徐疾短长之攸济，寒暑风雷之所宣。清庙象功，则韶武播於金石；良辰欢宴，则郑卫流於管弦。岂无求於变俗，将区分而在焉。於是元英变吕，青阳戒律。?卷蕙楼，风生兰室。柳佩翠而辞寒，梅含香而受日。始觉华树莺啼早，不悟雕梁燕来疾。纵胜气之逍遥，眷春光而怡逸。命郊驿以迎宾，烂华茵而促膝。玉馔厉而不爽，金?湛而将溢，佳丽新妆，徐步长廊。风摇裙佩，日照钗梁。惯同雕辇，乍出闲房。时顾步而疑进，或轻临而欲翔。耀千金之重价，婉二八而成行。发繁弦於流徵，动浮磬於清商。舒披莲於舞席，散垂藻於歌床。独仙吹之容裔，将凌?而抑扬。见秦赵之音劣，识巴渝之调下。掩众技而夺气，谅声高而和寡。歌狂会於楚谣，咏承筐於周雅。既骇听於吴札，亦留神於晋野。婉婉鸿惊，喈喈凤鸣。或万殊而竞响。乍孤啭而飞声。清则混之而不清，浊则澄之而不清。实当无而应有，固虚受而徐盈。舄奕多绪，纷纶难状。抑之则徘徊绵密，申之则散朗寥亮。始掩敛以夷，靡终优游以怊怅。随流睇而煦愉，应微?而凄怆。挫玉箫之清管，息琼篁之虚唱。落遗啭於梁间，坠纤腰於掌上。既而重门半掩，高宴将终。飘馀音於霄汉，遏娇韵於房栊。远而听之，若游鸳翔鹤，嘹唳飞空。近而察之，譬琼枝玉树，响亮从风。信绝俗之神解，何变态之无穷。尔乃绮帐垂，妓行散。巫?敛，楚妃叹。独婉娈於瑶笙，尚缠绵於皓腕。苏合薰兮龙烛华，连理解兮鸳枕粲。既藉宠而横陈，恣深心之秘玩。惧管声之易歇，恐君爱之难终。起长歌於清夜，寄微意於春风。歌曰：「新声虽自知，旧宠会应移。无令枣下吹，变作一枯枝。」重歌曰：「为想雍门叹，当思执烛游。不惜妾身难再得，方期君寿度千秋。」
作者简介
李百药（565--648），字重规，定州安平（今属河北）人，唐朝史学家。 其父李德林曾任隋内史令，预修国史，撰有《齐史》。隋文帝时百药仕太子舍人、东宫学士。隋炀帝时仕桂州司马职，迁建安郡丞。后归唐，拜中书舍人、礼部侍郎、散骑常侍。人品耿直，曾直言上谏唐太宗取消诸侯，为太宗采纳。曾受命修订五礼、律令。贞观元年（公元627年）奉诏撰《齐书》，据父旧稿，兼采他书，经十年，成五十卷，后宋朝人为区别萧子显的《南齐书》改为《北齐书》。 
七岁能属文。隋时，袭父德林爵，为太子通事舍人兼学士。炀帝衔之，夺爵还乡里。唐太宗重其名，拜中书舍人，授太子右庶子。卒谥曰康。百药藻思沉郁，尤长五言。虽樵童牧子，亦皆吟讽。及悬车告老，穿池筑山，文酒谭咏，以尽平生之志。诗一卷。
潘安仁 笙赋
《笙赋》【周礼，笙师掌教笙。郑众曰：笙十三簧。尔雅曰：大笙谓之簧。郭璞曰：列管匏中，施簧管端。白虎通曰：笙者，太簇之气，众物之生也。】
潘安仁古 
河汾之宝，有曲沃之悬匏焉。【河、汾，二水名也。汉书曰：汾水出汾阳北山。又曰：河东郡闻喜县，故曲沃也。崔豹古今注曰：匏，瓠也。有柄曰县匏，可为笙，曲沃者尤善。】邹鲁之珍，有汶阳之孤筱焉。【汉书，鲁国有邹县，有汶阳县。杜预曰：汶水，太山出莱芜县。说文曰：筱，小竹。戴凯之竹谱曰：筱出鲁郡，堪为笙也。】若乃绵蔓纷敷之丽，浸润灵液之滋，隅隈夷险之势，禽鸟翔集之嬉，【郑玄毛诗笺曰：隅，角也。说文曰：隅，曲也。】固众作者之所详，馀可得而略之也。【贾逵国语注曰：略，犹简也。】徒观其制器也，则审洪纤，面短长。【周礼曰：审曲面势，以饰五材。郑司农曰：察五材曲直方面形势之宜。】戾刂生簳，裁熟簧。【戾刂，割也。】设宫分羽，经徵列商。泄之反谧，厌焉乃扬。【郑玄毛诗笺曰：泄，出也。厌，犹捻也，於颊切。亦作?片，谓指?片也。】管攒罗而表列，音要妙而含清。【长门赋曰：声幼要而复扬。】各守一以司应，统大魁以为笙。【言其管各守一声，以主相应统物也。郑玄礼记注曰：魁，犹首也。大魁，谓匏首插定所也。苦回切。今古怪切。】基黄锺以举韵，望凤仪以擢形。【毛苌诗传曰：基，本也。汉书，黄帝使伶伦取竹，断两节间而吹之，以为黄锺之宫。黄锺，律吕之长，故言基也。说文曰：笙十三簧，象凤之身。尚书曰：凤皇来仪。】写皇翼以插羽，摹鸾音以厉声。【列管以象凤翼也。列仙传曰：王子乔好吹笙，作凤鸣。鸾，凤类，故通言之。】如鸟斯企，翾翾歧歧。【司马彪曰：企，望也。景福殿赋曰：鸟企山跱。翾翾，字林，翾翾，初起也。歧歧，飞行貌。汉书音义曰：歧歧，将行貌。】明珠在咮，若衔若垂。【郭璞尔雅注曰：咮，鸟口也，音昼。】脩楇内辟，馀箫外逶。【脩楇，长管也。辟，开也。馀箫，众管也。逶，逶迤渐邪之貌。】骈田獦攦，魻鲽参差。【骈田，聚也。獦攦，不齐也。攦，音历。魻鲽，装饰重叠貌。魻，音押。鲽，助甲切。】
於是乃有始泰终约，前荣後悴。激愤於今贱，永怀乎故贵。【杜预左氏传注曰：泰，奢也。约，俭也。家语，孔子曰：激愤厉之志始。桓子新论琴道曰：雍门周见孟尝君，孟尝君曰：先生鼓琴，亦能令人悲乎？对曰：臣之所能令悲者，先贵而後贱，故富而今贫。於是雍门挥琴，而孟尝君流涕。】众满堂而饮酒，独向隅以掩泪。【说苑曰：古人於天下，譬一堂之上。今有满堂饮酒，有一人独索然向隅泣，则一堂之人皆不乐。韩诗外传曰：众或满堂而饮酒，有人向而悲泣，则一堂为之不乐。王者之於天下也，有一物不得其所，则为之凄怆心伤，尽祭不举乐焉。】援鸣笙而将吹，先嗢哕以理气。【言将欲吹笙，咽中先哕而理气也。说文曰：嗢，咽也。又曰：哕气，气悟也。嗢，於忽切。哕，纡月切。嗢哕，或为温秽。谓先温暖去其垢秽，调理其气也。】初雍容以安暇，中佛郁以怫忄胃。【埤苍曰：佛郁，不安貌。】终嵬瓘以蹇愕，又飒遝而繁沸。【蹇愕，正直之貌。】罔浪孟以惆怅，若欲绝而复肆。【罔及浪孟，皆失志之貌。又云：孟浪，虚诞之声也。肆，放也。言声将绝而复放。】懰檄籴以奔邀，似将放而中匮。【檄籴，疾貌。埤苍，懰，宿留也。檄，音激。】愀怆恻淢，虺韡煜熠。【愀怆恻淢，悲伤貌。虺韡熠，盛多貌。淢与惐同，况逼切。广雅曰：煜，炽也，音育。说文曰：熠，盛光也。熠，以入切。】泛淫汜豔，霅晔岌岌。【泛淫汜豔，自放纵貌。霅晔，急疾貌。霅，素合切。晔，於怯切。】或桉衍夷靡，或竦踊剽急。【夷靡，平而渐靡也。】或既往不反，或已出复入。徘徊布濩，涣衍葺袭。【葺袭，重貌。】舞既蹈而中辍，节将抚而弗及。【言以笙声为主，故舞者足蹈中止而待之，歌者将抚节而恐不及。】乐声发而尽室欢，悲音奏而列坐泣。【列子，秦青曰：昔韩娥为曼声哀哭，一裏老幼悲愁垂涕相对；复为曼声长歌，一裏老幼喜跃抃舞，不能自禁。】■纤翮以震幽簧，越上筩而通下管。【■，指捻也，奴协切。翮，管也。其形类羽，故曰翮也。周易曰：震，动也。吕氏春秋曰：伶伦制十二筩。说文曰：筩，断竹也，徒东切。】应吹噏以往来，随抑扬以虚满。【翕，虚及切。虚满，谓随气虚满也。】勃慷慨以憀亮，顾踌躇以舒缓。【憀亮，声清也。声类曰：憀，旦也，音留。广雅曰：踌躇，犹豫也。】辍张女之哀弹，流广陵之名散【。闵洪琴赋曰：汝南鹿鸣，张女群弹。然盖古曲，未详所起。】咏园桃之夭夭，歌枣下之纂纂。【魏文帝园桃行曰：夭夭园桃，无子空长。虚美难假，偏轮不行。古咄喑歌曰：枣下何攒攒，荣华各有时。枣欲初赤时，人从四边来。枣适今日赐，谁当仰视之。攒，聚貌。纂与攒古字通。】歌曰：
枣下纂纂，朱实离离。【毛诗曰：其实离离。毛苌曰：离离，垂也。】宛其落矣，化为枯枝。【毛诗曰：宛其死矣。毛苌曰：宛，死貌。】人生不能行乐，死何以虚諡为！【杨恽与孙会宗书曰：人生行乐耳。諡法曰：諡者，行之迹也。】
尔乃引飞龙，鸣鶤鸡。双鸿翔，白鹤飞。【飞龙、鶤鸡，已见上文。古乐府有飞来双白鹤篇。】子乔轻举，明君怀归。荆王喟其长吟，楚妃叹而增悲。【歌录曰：吟叹四曲：王昭君、楚妃叹、楚王吟、王子乔，皆古辞。荆王、子乔，其辞犹存。】夫其凄戾辛酸，嘤嘤关关，若离鸿之鸣子也【；尔雅曰：关关嘤嘤，音和也。】含?胡嘽谐，雍雍喈喈，若群雏之从母也。【洞箫赋曰：瞋?函?胡以纡郁。礼记，嘽谐慢易，繁文简节之音作，而民康乐。尔雅曰：雍雍，和也。毛苌诗传曰：喈喈，和声远闻也。歌录，步出夏门行古辞歌曰：凤凰鸣啾啾，一母从九雏。】郁捋劫悟，泓宏融裔，【郁捋，口循孔貌。劫悟，气相冲激。泓宏，声大貌。融裔，声长貌。说文曰：泓，下深也。】哇咬嘲?喆，一何察惠。【舞赋曰：吐哇咬则发皓齿。说文曰：哇，谄声也。咬，淫声也。楚辞曰：鶤鸡嘲?哲而悲鸣。哇咬嘲?哲，声繁细貌。】诀厉悄切，又何磬折。【诀厉，谓决断清冽也。悄，切忧貌。磬折，言其声若磬形之曲折也。】
若夫时阳初暖，临川送离。【神农本草曰：春夏为阳。庄子曰：暖然似春。楚辞曰：登山临水送将归。】酒酣徒扰，乐阕日移。【汉书音义，应劭曰：不醒不醉曰酣。扰，谓扰攘装饰也。郑玄曰：阕，终也。】疏客始阑，主人微疲。【韩子曰：穰岁之秋，疏客毕食。文颖汉书注曰：阑言希也。谓饮酒半罢半在谓之阑。】弛弦韬籥，彻埙屏篪。【杜预左氏传注曰：弛，解也。韬，藏也。弦，谓琴瑟也。孔安国论语注曰：彻，去也。屏，除也。广雅曰：长琴三尺六寸六分，五弦。瑟二十七弦也。尔雅曰：大籥谓之产。郭璞注曰：籥，如笛，三孔而狭小。广雅曰：七孔大埙谓之嚣。郭璞注曰：烧土为之，大如鹅子，锐上平底，形似称锤，六孔。小者如鸡子。大<龠虒>谓之<龠斤>。郭璞曰：<龠虒>，竹为也，尺四寸，围三寸，一孔上出三寸分，右翘，横吹之，小者尺二寸。广雅曰：六七孔也。】
尔乃促中筵，携友生。解严颜，擢幽情。【舞赋曰：严颜和而怡怿，幽情形而外扬。】披黄包以授甘，倾缥瓷以酌酃。【尚书曰：厥包橘柚。说文曰：缥，青白色。字林，瓷白瓶长<朵页>，大禺切。邹阳酒赋曰：醪醴既成，绿瓷既启。又曰：其品类则沙洛渌酃，邬乡若下，齐公之情。吴录地理志曰：湘东酃以为酒有名。】光歧俨其偕列，双凤嘈以和鸣。【光，华饰也。歧，众管也。以其分别，故谓之歧。或作伎，谓光华之伎也。西京杂记曰：成帝侍郎善鼓琴，能为双凤之曲。】晋野悚而投琴，况齐瑟与秦筝。【子野，师旷字，晋人，故曰晋野。杜预左氏传注曰：悚，惧也。史记，蘇秦说齐王曰：临菑其民无不吹竽鼓瑟。歌录有美人篇、齐瑟行。风俗通曰：筝，蒙恬所造。楚辞曰：扶秦筝而弹徽。】新声变曲，奇韵横逸。萦缠歌鼓，网罗锺律。烂熠爚以放豔，郁蓬勃以气出。【熠爚，光明貌。蓬勃，泰出貌。】秋风咏於燕路，天光重乎朝日。【魏文帝燕歌行曰：秋风萧瑟天气凉。傅玄长箫歌有天光篇。魏文帝善哉行有朝日篇。言既奏天光，又奏朝日，故曰重也。重，逐龙切。】大不逾宫，细不过羽。【郑玄月令注曰：大不过宫，细不过羽。国语，泠州鸠对景王曰：臣闻琴尚宫，锺尚羽，大不逾宫，细不过羽。】唱发章夏，导扬韶武。【乐动声仪曰：尧乐曰大章。礼记曰：大章，章之也。郑玄曰：言尧德章明也。乐动声仪曰：舜乐曰大韶，禹曰大夏，武曰大武。】协和陈宋，混一齐楚。【乐动声仪曰：乐者移风易俗。所谓声俗者，若楚声高，齐声下；所谓事俗者，若齐俗奢陈俗利巫也。又曰：先鲁後殷，新周故宋。然宋，商俗也。张衡舞赋曰：移风易俗，限一齐、楚。】迩不逼而远无携，声成文而节有叙。【左氏传，昭公二十九年，吴公子札来聘，鲁人为奏四代乐为之歌颂。季札叹曰：至矣哉！迩而不逼，远而不携，节有度，守有叙。凡人迩近者，好在逼迫，此乐中乃有不逼之声；凡人相远者，好在携离，此颂中乃有远不携离之音。毛诗序曰：声成文谓之音。】
彼政有失得，而化以醇薄。【吕氏春秋曰：其治厚者其乐厚，其治薄者其乐薄。】乐所以移风於善，亦所以易俗於恶。【孝经曰：移风易俗，莫善於乐。】故丝竹之器未改，而桑濮之流已作。【礼记曰：丝竹，乐之器也。又曰：桑间濮上之音，亡国之音。郑玄注曰：濮水之上，地有桑间者，亡国之音於此水出。】惟簧也，能研群声之清；惟笙也，能总众清之林。【言众若林能总之。礼记曰：唱和清浊，递相为经。郑玄曰：清，谓蕤宾至应锺；浊，谓黄锺至仲吕。】卫无所措其邪，郑无所容其淫。【礼记曰：郑、卫之音，乱世之音。】非天下之和乐，不易之德音，其孰能与於此乎！【礼记曰：顺气成象而和乐兴焉。又曰：德音之谓乐。周易曰：非天下至精，其孰能与於此。】
潘安仁简介
潘岳，公元二四七年至公元三佰年，西晋文学家。字安仁。祖籍荥阳中牟（今属河南）。但有人认为，从他父亲一辈起，他家实际居住在巩县。潘岳的祖父名瑾，曾为安平太守。他的父亲名芘，曾为琅邪内史。他的从父潘勖在汉献帝时为右丞，《册魏公九锡文》即出自其手笔。潘岳从小受到很好的文学薰陶，“总角辩惠，□藻清豔”，被乡里称为“奇童”(《文选·藉田赋》李善注引)，长大以後更是高步一时。司马炎建晋後，潘岳被司空荀□召授司空掾。後因作《藉田赋》，招致忌恨，滞官不迁达十年之久。咸宁四年（公元二七八年）贾充召潘岳为太尉掾。後出为河阳县令，四年後迁怀县令。後调补尚书度支郎，迁廷尉评，不久被免职。永熙元年（公元二九零年），杨骏辅政，召潘岳为太傅府主簿。杨骏被诛後，他被免职，不久又选为长安令。元康六年（公元二九六年）前後，囬到洛阳。历任著作郎、给事黄门侍郎等职。在这一时间，他经常参与依附贾谧的文人集团“二十四友”之游，是其中的首要人物。永康元年，赵王伦擅政，中书令孙秀诬潘岳、石崇、欧阳建等阴谋奉淮南王允、齐王□乱，被杀，夷三族。《隋书·经籍志》录有《晋黄门郎潘岳集》十卷，已佚。明人张溥辑有《潘黄门集》，收入《汉魏六朝百三家集》中。